Evanjelická bohoslovecká fakulta Univerzity Komenského v Bratislave

Evanjelická bohoslovecká fakulta Univerzity Komenského v Bratislave (skr. EBF UK) je jedna z trinástich fakúlt Univerzity Komenského v Bratislave. Ako jediná vysoká škola na Slovensku zabezpečuje vzdelávanie evanjelických kňazov. História Fakulta je pokračovateľkou slávneho evanjelického lýcea, ktoré vzniklo už v roku 1606 a vychovalo množstvo cirkevných a národných osobností. V roku 1672 museli evanjelici školu odovzdať jezuitom, v roku 1682 bolo lýceum znovuzaložené. V rokoch 1714 - 1749 na ňom pôsobil Matej Bel. V roku 1882 sa osamostatnili teologické ročníky a vznikla samostatná Teologická akadémia uhorskej evanjelickej cirkvi a.v. V roku 1919 bola akadémia premenovaná na Slovenskú evanjelickú a.v. teologickú akadémiu. Na riadnu fakultu bola pretvorená v r. 1934 a v r. 1939 bola premenovaná na Slovenskú evanjelickú bohosloveckú fakultu. Počas obdobia komunizmu prevzal od r. 1950 fakultu vo svojej pôsobnosti štát. Podľa vládneho nariadenia z toho roku dekréty nedostali profesori Samuel Štefan Osuský, Ján Beblavý, Ján Ďurovič, Ján Jamnický a Július Janko. O rok neskôr boli vylúčení 12 študenti, dvaja (Milan Oravec, Daniel Veselý) boli odsúdení. V učebných osnovách musel byť marxizmus-leninizmus. Na štátny zásah bola fakulta v r. 1953-1961 premiestnená do Modry. V roku 1990 bola fakulta včlenená do Univerzity Komenského. Jej dnešný názov je Univerzita Komenského v Bratislave, Evanjelická bohoslovecká fakulta. Poslanie Poslaním fakulty je príprava duchovných pracovníkov pre prácu v Evanjelickej cirkvi a.v. na Slovensku a v ostatných protestantských cirkvách, ktorých príslušníci študujú na fakulte. Fakulta je centrálnou inštitúciou pre vzdelávanie a výchovu cirkevných pracovníkov aj v niektorých zahraničných cirkvách v slovanských krajinách (v Slovinsku, Chorvátsku, Srbsku), v Rumunsku, pre Sliezsku evanjelickú cirkev a.v. v Česku a aj pre evanjelické cirkvi v krajinách bývalého Sovietskeho zväzu). Na fakulte čiastočne študujú aj príslušníci iných cirkví, ako sú niektorí poslucháči z Reformovanej cirkvi, Cirkvi bratskej, Bratskej jednoty baptistov, Apoštolskej cirkvi, Starokatolíckej cirkvi atď. Dekani SETA prof. ThDr.h.c. Michal Bodický 1920 – 1926 a 1927 – 1929, prof. ThDr. Samuel Osuský 1929 – 1932 SEBF prof. ThDr. Ján Beblavý 1939 – 1942, prof. ThDr. Ján Jamnický 1942 – 1944, prof. ThDr. Ján Bakoš 1944 – 1945, prof. ThDr. Ján Beblavý 1944 – 1948, prof. ThDr. Ján Oberuč 1948 – 1950, prof. ThDr. Štefan Kátlovský 1950 – 1952, prof. ThDr. Ján Michalko 1952 – 1958, prof. ThDr. Jozef Berger 1958 – 1960, prof. ThDr. Ján Petrík 1969 – 1972, prof. ThDr. Karol Gábriš 1972 – 1976, prof. ThDr. Karol Nandrásky 1976 – 1980, prof. ThDr. Karol Gábriš 1980 – 1984, prof. ThDr. Karol Nandrásky 1984 – 1987, prof. ThDr. Karol Gábriš 1987 – 1989, prof. ThDr. Dušan Ondrejovič 1989 – 1990 EBF UK prof. ThDr. Dušan Ondrejovič 1990 – 1994 Dr.h.c. prof. ThDr. Július Filo 1994 prof. ThDr. Karol Gábriš 1994 – 1997 Dr.h.c. prof. ThDr. Igor Kišš 1997 – 2003 prof. ThDr. Juraj Bándy 2003 – 2007 doc. Mgr. Ondrej Prostredník, PhD. 2007 – 2011 prof. Mgr. Ľubomír Batka, Dr. theol. 2011 – 2018 Mgr. Milan Jurík, PhD. 2018 – súčasnosť Katedry Katedra Starej zmluvy Katedra Novej zmluvy Katedra systematickej teológie Katedra cirkevných dejín Katedra praktickej teológie Inštitút kontextuálnej teológie Študijné odbory evanjelická teológia (Mgr., PhD.) evanjelická teológia so zameraním na sociálnu pomoc (bývalá evanjelická sociálna diakonia) (Bc.) s nadväzujúcim študijným programom riadenie sociálnej pomoci (Mgr.) učiteľstvo všeobecnovzdelávacích predmetov, špecializácia náboženská výchova - slovenský jazyk (Bc., Mgr.) náboženská výchova - anglický jazyk (Bc., Mgr.) náboženská výchova - nemecký jazyk (Bc., Mgr.) náboženská výchova - pedagogika (Bc., Mgr.) náboženská výchova - história (Bc., Mgr.) Vedenie fakulty Dekan Mgr. Milan Jurík, PhD. Prodekani Mgr. Maroš Nicák, Dr. theol., prodekan pre vedu, zahraničné styky a rozvoj doc. PaedDr. Katarína Valčová, PhD., prodekanka pre vzdelávaciu činnosť Externé odkazy Oficiálna stránka fakulty